b'\n_START_ARTICLE_\nMerge (SQL)\n_START_PARAGRAPH_\nSQL Merge teikums darbojas reiz\xc4\x93 k\xc4\x81 visi p\xc4\x81r\xc4\x93jie SQL teikuma veidi (Select, Insert, Update un Delete). Ta galven\xc4\x81 ideja ir t\xc4\x81da, ka tiek sal\xc4\xabdzin\xc4\x81tas divas ierakstu kopas - izejas dati (Select da\xc4\xbca) un m\xc4\x93r\xc4\xb7a dati, balstoties uz nor\xc4\x81d\xc4\xabtu nosac\xc4\xabjumu, - un atkar\xc4\xabb\xc4\x81 no t\xc4\x81, vai nosac\xc4\xabjums izpild\xc4\x81s, vai n\xc4\x93, dati tiek pievienoti (Insert), kori\xc4\xa3\xc4\x93ti (Update) vai dz\xc4\x93sti (Delete). Merge galvenok\xc4\x81rt ir \xc4\x93rti izmantot gad\xc4\xabjumos, kad tabul\xc4\x81 glab\xc4\x81jas eso\xc5\xa1i ieraksti un tiek periodiski sa\xc5\x86emtas jaunas ierakstu kopas, kur\xc4\x81s var b\xc5\xabt eso\xc5\xa1o ierakstu jaun\xc4\x81kas versijas vai ar\xc4\xab pavisam jauni ieraksti.\n_START_SECTION_\nSintakse\n_START_PARAGRAPH_\nAtkar\xc4\xabb\xc4\x81 no konkr\xc4\x93t\xc4\x81s datub\xc4\x81zu p\xc4\x81rvald\xc4\xabbas sist\xc4\x93mas, sintakse nedaudz main\xc4\x81s, bet ir iesp\xc4\x93jams izdal\xc4\xabt \xc4\x81r\xc4\x81 kop\xc4\xabgo da\xc4\xbcu._NEWLINE_MERGE INTO <m\xc4\x93r\xc4\xb7a tabula>_NEWLINE__NEWLINE_USING <izejas dati>_NEWLINE__NEWLINE_ON <sal\xc4\xabdzin\xc4\x81\xc5\xa1anas nosac\xc4\xabjums>_NEWLINE__NEWLINE_WHEN MATCHED THEN <ierakstu kori\xc4\xa3\xc4\x93\xc5\xa1anas teikums>_NEWLINE__NEWLINE_WHEN NOT MATCHED THEN <ierakstu pievieno\xc5\xa1anas teikums>_NEWLINE_Aiz atsl\xc4\x93gas v\xc4\x81rdiem Merge into tiek rakst\xc4\xabts tabulas v\xc4\x81rds, kur\xc4\x81 tiks veiktas izmai\xc5\x86as - ieraksti kori\xc4\xa3\xc4\x93ti vai pievienoti. Aiz atsl\xc4\x93gas varda Using raksta vai nu vienk\xc4\x81r\xc5\xa1i izejas datu tabulu, vai ar\xc4\xab Select apak\xc5\xa1vaic\xc4\x81jumu, kas atgrie\xc5\xbe datus no vienas vai vair\xc4\x81k\xc4\x81m tabul\xc4\x81m. P\xc4\x93c On raksta sal\xc4\xabdzin\xc4\x81\xc5\xa1anas nosac\xc4\xabjumu, kas nosaka k\xc4\x81d\xc4\x81 veid\xc4\x81 ieraksti tiks saist\xc4\xabti izejas un m\xc4\x93r\xc4\xb7a tabul\xc4\x81s. Abas klauzas WHEN (NOT) MATCHED nav oblig\xc4\x81tas, bet vismaz vienai ir j\xc4\x81b\xc5\xabt. P\xc4\x93c When matched raksta update teikumu, kas m\xc4\x93r\xc4\xb7a tabul\xc4\x81 kori\xc4\xa3\xc4\x93 kolonu v\xc4\x93rt\xc4\xabbas atbilsto\xc5\xa1i izejas datiem. P\xc4\x93c When not matched raksta insert teikumu, kas m\xc4\x93r\xc4\xb7a tabul\xc4\x81 pievieno jaunu ierakstu.\n_START_SECTION_\nImpement\xc4\x81cijas\n_START_PARAGRAPH_\nOracle Merge teikums ir sastopams kop\xc5\xa1 9i versijas. SQL Server Merge teikums tika ieviests 2008 versij\xc4\x81. MySQL Merge teikuma nav, bet ir l\xc4\xabdz\xc4\xabgas funkcionalit\xc4\x81tes SQL teikumi, kas neatbilst SQL standartam, piem\xc4\x93ram, Replace vai Insert .. on duplicate key update.'